चार अप्रैल को मुख्यमंत्री अखिलेश यादव को उनके दौरे के समय जिले में बाढ़-कटान से बचाव कार्य के नाम पर भारी घोटाले की शिकायत मिली थी। मुख्यमंत्री के साथ आए सिंचाई मंत्री शिवपाल यादव ने इस मामले में बाढ़ खंड के अधिशाषी अभियंता रामनयन सहित छ: अभियंताओं को निलंबित कर दिया था। इस मामले की विस्तृत जांच के आदेश मुख्य अभियंता को दिए थे। इस घोटाले में खास कर बिना टेंडर-निविदा आमंत्रित किए करोड़ों के कार्य कराने, परियोजना मद की करीब 40 लाख रुपये से अधिक की धनराशि का भुगतान चहेते ठेकेदारों द्वारा किए गए फ्लड फाइटिंग कार्य में कर देने, वर्ष 2010 में विभाग को मानक के अनुरूप जीईओ बैग आपूर्ति न कर लाखों रुपये का घोटाला करने आदि का जिक्र किया गया था।